***ΘΕΜΑ: Μείωση της συμμετοχής μας στα έξοδα Νοσηλείας***

Αγαπητές συναδέλφισσες και αγαπητοί συνάδελφοι

Σε συνέχεια των παροχών υγείας που ο Σύλλογος μας παρέχει ΔΩΡΕΑΝ στα μέλη του, είμαστε στην ευχάριστη θέση να σας ανακοινώσουμε νέα μοναδικά προνόμια.

Συγκεκριμένα, ο Σύλλογος μας πέτυχε για τα μέλη του και τις οικογένειες τους, συμφωνία με 51 (πενήντα ένα) Ιδιωτικά Νοσοκομεία & Κλινικές σε όλη την Ελλάδα, στα οποία η ***συμμετοχή μας*** στα έξοδα νοσηλείας μειώνεται από 40% έως 100%.

Η κάλυψη αφορά όλα τα μέλη μας και τα μέλη των οικογενειών τους (γονείς και πεθερικά) με εκπτώσεις από στα συνολικά έξοδα νοσηλείας στα πιο κάτω νοσηλευτικά ιδρύματα:



Οι εκπτώσεις διαμορφώνονται ως εξής:

Για τα μέλη μας που καλύπτονται από το ομαδικό πρόγραμμα της EUROLIFE, η συμμετοχή μας στα έξοδα νοσηλείας μειώνεται από 40 έως 100% ενώ, για τα εκτός ομαδικού προγράμματος μέλη η συμμετοχή μας στα έξοδα νοσηλείας μειώνεται 10 έως 50%.

Για την καλύτερη εξυπηρέτηση σας εξασφαλίσαμε την διαχείριση των νοσηλειών μέσω έμπειρων συνεργατών που θα φροντίσουν για την υλοποίηση των συμφωνημένων εκπτώσεων.

***Σε περίπτωση νοσηλείας οποιουδήποτε μέλους της οικογένειας σας (ανεξάρτητα αν καλύπτεται από ομαδικό συμβόλαιο ή μόνο από τον ΕΟΠΥΥ) καλέστε στο:***

***210 2322 997 ή 6986 500 401***

***πριν την εισαγωγή σας και πάντως οπωσδήποτε πριν την εξόφληση του νοσοκομείου.***

*Φυσικά εξακολουθεί να ισχύει το πρόγραμμα πρωτοβάθμιας περίθαλψης το οποίο ο Σύλλογος παρέχει επίσης ΔΩΡΕΑΝ στα μέλη του καθώς και στα μέλη των οικογενειών τους.*

* **ΕΙΔΙΚΑ ΓΙΑ ΤΟΝ COVID-19**

***Όπως γνωρίζετε, λόγω της εξαιρετικά έκτακτης κατάστασης που έχει προκύψει εξαιτίας της πανδημίας, τα δημόσια νοσοκομεία δε διενεργούν πλέον προληπτικούς ελέγχους για τον COVID-19. Για το λόγο αυτό, και μόνο για την περιοχή της Αττικής αρχικά, συνάψαμε συμφωνία με Ιδιωτικό Νοσοκομείο της Αθήνας το οποίο μας παρέχει τον έλεγχο για τον ιό του COVID-19 μόνο κατ' οίκον, με κόστος 180€.***

***Όσοι συνάδελφοι ενδιαφέρονται, μπορούν να καλούν στο 210.88.07.000 προκειμένου να ενημερωθούν για τις απαιτούμενες ενέργειες.***

***Επισημαίνεται ότι γίνεται προσπάθεια για την κάλυψη και των εκτός Αττικής περιοχών. Σε περίπτωση θετικής εξέλιξης θα ενημερωθείτε με νεότερη ανακοίνωση.***

Συνάδελφοι,

Ο Σύλλογος μας για μια ακόμη φορά αποδεικνύει έμπρακτα ότι στέκεται δίπλα στα μέλη του, εξασφαλίζοντας προνόμια που παρέχουν πραγματική υποστήριξη στη δύσκολη στιγμή.

Για τον ΠΑΣΥΠΕ

Ο Πρόεδρος Ο Γενικός Γραμματέας

 Νίκος Δεληγιάννης Βασίλης Βλάχος